和劉原甫省中新菊
作者：梅堯臣
朝代：宋

paragraphs: 華省切星斗，沉沉嚴燕房。
秋風茂陵孫，種菊爛生光。
天晴蝴蝶飛，上下舞雙黄。
劉郎才筆豪，移榻吟在傍。
日晚吏已散，殘景上粉牆。
有酒無飲伴，掇英襟裾香。
還思陶淵明，棄官歸柴桑。
東籬獨此物，盈把恨無觴。
頼有白衣來，好事遺壺漿。
適意各一時，豈乏同舍郎。